### Beslutninger

Tilbagesendes Magistratsafdelingen for Teknik og Miljø og Magistratsafdelingen for Kultur og Borgerservice med bemærkning, at byrådet i sit møde den 26. marts 2025 har vedtaget Magistratens foranstående indstilling af 11. marts 2025.

###

Et nyt foreningshus for vandsportsaktiviteter på [adresse] på [adresse].

### Resume

Byrådet besluttede den 22. maj 2024 at igangsætte byggemodning af Den Blå Foreningsø på [adresse] vestside langs Fiskerivej, der ligger mellem den gamle mole og [adresse]. Formålet er at skabe et nyt areal for foreningshuse og mulighed for vandrelaterede aktiviteter for både organiserede foreninger og den bredere offentlighed, særligt børn i 0-10 årsalderen.

Indstillingen følger op på byrådets beslutning og anmoder om anlægsbevilling til etablering af et nyt forenings-hus med navnet Det Blå Foreningshus. Foreningshuset skal være et fysisk samlingssted for udøvere af vandsportsaktiviteter med fokus på kano, kajak og SUP. Foreningshuset består af et hovedhus på byggefelt 3 og en depotbygning på byggefelt 2. Foreningshuset etableres i et partnerskab med foreningerne [adresse] og [adresse] samt Kultur og Borgerservice.

Det Blå Foreningshus skal bidrage til at skabe liv på og omkring [adresse], samt styrke de bynære muligheder for vandsport.

### Beslutningspunkter

Det indstilles:

At 1) der gives en anlægsudgiftsbevilling med tilhørende rådighedsbeløb på i alt 6,3 mio. kr. fordelt i 2025-26 jf. tabel i afsnit 6 til etablering af Det Blå Foreningshus, som finansieres af 4,7 mio. kr. fra KB Pulje til etablering af Sports- og Fritidsfaciliteter (MKB), 1,5 mio. kr. i indtægt fra Salling Fondene (svarende til 1,3 mio. kr. efter fondsmoms er fratrukket) og 0,5 mio. kr. i indtægt fra [adresse] (svarende til 0,4 mio. kr. efter fondsmoms er fratrukket).

At 2) der i 2026 gives en indtægtsbevilling med tilhørende rådighedsbeløb på i alt 2 mio. kr. (svarende til 1,7 mio. kr. efter fondsmoms er fratrukket) vedr. donation fra Salling Fondene samt medfinansiering fra [adresse].

At 3) Kultur og Borgerservice overfører driftsbudget på 85.000 kr. pr. år til Aarhus Ejendomme til bygningsdrift af Det Blå Foreningshus, jf. afsnit 6.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 11-03-2025

Leif Petersen: 5

Fremsendes til [adresse] med bemærkning, at Magistraten i mødet den 11. marts 2025 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Kultur og Borgerservices indstilling af 24. februar 2025.

Liberal Alliance tog forbehold.